Diari Oficial de la Generalitat Valenciana


Sumari del DOGV 3561, del 16-08-1999 (1999/6909)

ORDRE de 28 de juny de 1999, de la Conselleria de Cultura, Educació i Ciència, per la qual s'adscriu amb caràcter definitiu a l'Institut d'Educació Secundària número 4 de Benidorm (Alacant) el professorat afectat per la creació d'este últim per desdoblament de l'Institut d'Educació Secundària Bernat de Sarrià, de la mateixa localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3561

Data del DOGV
:   16-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/6909


Data del document
:   18-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Benidorm
    * ensenyament secundari

ORDRE de 28 de juny de 1999, de la Conselleria de Cultura, Educació i Ciència, per la qual s'adscriu amb caràcter definitiu a l'Institut d'Educació Secundària número 4 de Benidorm (Alacant) el professorat afectat per la creació d'este últim per desdoblament de l'Institut d'Educació Secundària Bernat de Sarrià, de la mateixa localitat. [1999/S6909]
  
Per Decret 17/1999, de 2 de febrer, del Govern Valencià (Diari Oficial de la Generalitat Valenciana de 19 de febrer) es crea l'Institut d'Educació Secundària número 4 de Benidorm, per desdoblament de l'Institut d'Educació Secundària Bernat de Sarrià, de la mateixa localitat.
  
D'altra banda, l'Ordre de 25 de febrer de 1999, de la Conselleria de Cultura, Educació i Ciència (Diari Oficial de la Generalitat Valenciana de 21 d'abril), per la qual es disposa el funcionament de l'Institut d'Educació Secundària número 4 de Benidorm, fixa en l'apartat 4 els llocs de treball que es desglossaran de l'Institut d'Educació Secundària Bernat de Sarrià, de la mateixa localitat.
  
En conseqüència, resulta necessari procedir a la redistribució del professorat que prestava els seus serveis amb caràcter definitiu a l'Institut d'Educació Secundària Bernat de Sarrià, tenint en compte la plantilla fixada per a ambdós instituts i les opcions formulades pels interessats en la mesura que les mateixes han pogut acceptar-se.
  
Esta Conselleria, de conformitat amb allò que s'ha establit en el Decret 557/1960, de 24 de març (Boletín Oficial del Estado de 29 de març) i en l'Ordre reglamentària de desenvolupament de 4 d'abril de 1970 (BOE de 8 de juny), ha disposat el següent:
  
Primer
  
Destina definitivament a l'Institut d'Educació Secundària número 4 de Benidorm, el professorat afectat pel desdoblament, en la forma que figura en l'annex a la present ordre.
  
Segon
  
L'adscripció del professorat a què es refereix esta ordre no suposarà modificació de la seua situació, ni dels drets que els corresponguen.
  
Tercer
  
L'efectivitat de la present ordre s'entén referida al curs escolar 1998/1999.
  
Quart
  
La Direcció Territorial de Cultura i Educació d'Alacant realitzarà les corresponents diligències en què es facen constar el cessament i presa de possessió del professorat afectat per esta ordre als respectius centres.
  
Contra la present Ordre, que posa fi a la via administrativa, d'acord amb allò que s'ha preceptuat en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Jutjat Contenciós Administratiu de València, en el termini de dos mesos comptats a partir de l'endemà de la seua publicació.
  
València, 28 de juny de 1999
  
El conseller de Cultura, Educació i Ciència,